Amennyiben a szerver szoba olyan épületben, épületrészben kerül kialakításra, ahol korábban jogszabályi vagy hatósági előírás alapján automatikus oltóberendezés (sprinkler) került kiépítésre és engedélyeztetésre, így valószínűleg a szerver helyiséget továbbra is védeni kell automatikus oltóberendezéssel. Ekkor a víz alapú oltórendszer szórófejeit célszerű a helyiségben visszabontani és valamilyen gázzal oltó berendezést kiépíteni a helyiségben.
Amennyiben a szervereken kritikus infrastruktúrához tartozó adatokat, létfontosságú berendezés adatait, vagy maga a szerver tartozik ebbe a kategóriába, úgy az 54/2014 (XII.5.) BM rendelet alapján kötelező automatikus oltóberendezést létesíteni a helyiségben, épületrészben.